Diari Oficial de la Generalitat Valenciana


Sumari del DOGV 5735, del 04-04-2008 (2008/3861)

RESOLUCIÓ d'1 d'abril de 2008, del Rectorat de la Universitat Jaume I, per la qual es modifica el nombre de places convocades en la Resolució de 27 de juliol de 2007, de la Universitat Jaume I, per la qual es convoquen proves selectives per a l'ingrés en l'escala administrativa, mitjançant el sistema de concurs oposició d'aquesta Universitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5735

Data del DOGV
:   04-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/3861


Data del document
:   01-04-2008

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu
    * universitat
    * professió administrativa

RESOLUCIÓ d'1 d'abril de 2008, del Rectorat de la Universitat Jaume I, per la qual es modifica el nombre de places convocades en la Resolució de 27 de juliol de 2007, de la Universitat Jaume I, per la qual es convoquen proves selectives per a l'ingrés en l'escala administrativa, mitjançant el sistema de concurs oposició d'aquesta Universitat. [2008/3861]  
Vistes les resolucions de 4 de març de 2008, del rectorat de la Universitat Jaume I, per la qual es nomena personal funcionari de carrera i s'adjudica destí als aspirants que han superat les proves selectives per a l'ingrés a l'escala de gestió, grup B, sector administració general, pel torn de promoció interna, convocades per Resolució de 3 d'agost de 2007 (DOCV 5577, de 14 d'agost de 2007).  
Vista la Resolució de 18 de gener de 2008, del Rectorat de la Universitat Jaume I, per la qual es nomena personal funcionari de carrera i s'adjudica destí a l'aspirant que ha superat les proves selectives per a l'ingrés en l'escala tècnica d'administració d'aquesta universitat, pel torn lliure, mitjançant el sistema d'oposició, convocades per Resolució de 7 de març de 2007 (DOCV de 2 de maig de 2007).  
Atès que les persones nomenades personal funcionari de carrera de la Universitat Jaume I, escala de gestió, grup B, sector administració general, pel torn de promoció interna, eren titulars dels llocs de treball 10.171, 10.025, 10.261, 10.417 de l'escala administrativa de la Universitat Jaume I y que la persona nomenada personal funcionari de carrera de la Universitat Jaume I, escala tècnica d'administració, grup A, sector administració general, pel torn lliure, era titular del lloc de treball 10.359 de l'escala administrativa de la Universitat Jaume I; queden, per tant, vacants dits llocs de treball.  
D'acord amb l'article 70 de la Llei 7/2007, de 12 d'abril, de l'Estatut Bàsic de l'Empleat Públic, aquest Rectorat, fent ús de les competències que li atribueix la normativa vigent, resolc:  
Modificar la Resolució de 27 de juliol de 2007, per la qual es convoquen proves selectives per a l'ingrés en l'escala administrativa, mitjançant el sistema de concurs oposició d'aquesta Universitat, incrementant en cinc places les vint convocades. Per tant, la redacció de la base 1.1 de l'esmentada convocatòria queda redactada de la següent manera:  
«1.1. Es convoquen proves selectives per cobrir 25 llocs de treball de l'escala administrativa de la Universitat Jaume I. Del total de places convocades, 15 corresponen al torn de promoció interna, 8 al torn lliure i 2 al torn de discapacitats. Els llocs que queden sense cobrir dels reservats al torn de promoció interna s'han de sumar als de torn lliure. Si alguna de les places reservades al torn de discapacitats quedara deserta, es tindrà en compte l'establert en l'article 3.2 segon paràgraf del RD 2271/2004, de 3 de desembre, pel qual es regula l'accés a l'ocupació pública i la provisió de llocs de treball de les persones amb discapacitat. En el cas que per processos selectius distints queden més llocs vacants de l'escala administrativa, el número de places reservades al torn lliure, es podrà incrementar en un nombre de places en el qual en cap cas es superarà el màxim de l'oferta pública d'ocupació, d'acord amb l'article 70 de la Llei 7/2007, de 12 d'abril, de l'Estatut Bàsic de l'Empleat Públic.»  
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir del dia següent en què es publique.  
No obstant això, les persones interessades poden interposar un recurs de reposició davant el rector en el termini d'un mes des de l'endemà de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
Castelló de la Plana, 1 d'abril de 2008.- El rector: Francisco Toledo Lobo.